CELEX: 62010TN0061
Language: lt
Date: 2010-02-08 00:00:00
Title: Byla T-61/10: 2010 m. vasario 8 d. pareikštas ieškinys byloje Victoria Sánchez prieš Parlamentą ir Komisiją

17.4.2010   
            
            
               LT
            
            
               Europos Sąjungos oficialusis leidinys
            
            
               C 100/58
            
         2010 m. vasario 8 d. pareikštas ieškinys byloje Victoria Sánchez prieš Parlamentą ir Komisiją
   
   (Byla T-61/10)
   2010/C 100/86
   Proceso kalba: ispanų
   
      Šalys
   
   
      Ieškovas: Fernando Marcelino Victoria Sánchez (Sevilija, Ispanija), atstovaujamas advokato N. Domínguez Varela
   
      Atsakovai: Europos Parlamentas ir Europos Komisija
   
      Ieškovo reikalavimai
   
   
               —
            
            
               Pripažinti, kad Europos Pralamento ir Europos Komisijos atsakymo į 2009 m. spalio 6 d. raštu pateiktą prašymą nepateikimas prieštarauja Bendrijos teisei, ir toms institucijoms nurodyti ištaisyti padėtį.
            
         
      Ieškinio pagrindai ir pagrindiniai argumentai
   
   2008 m. rugpjūčio 28 d. ieškovas Europos Parlamento peticijų komitetui pateikė prašymą dėl tariamo korupcijos tinklo Ispanijoje socialinės apsaugos ir visuomenės sveikatos srityje. 2009 m. gegužės 3 d. šio komiteto pirmininkas informavo ieškovą, kad jo prašymas padėtas į archyvą.
   2009 m. gruodžio 6 d. Parlamentui ir Europos Komisijai ieškovas nusiuntė oficialų pranešimą pagal SESV 265 straipsnį. Tuo laišku jis prašo:
   
               —
            
            
               Europos Parlamento panaikinti 2009 m. gegužės 3 d. peticijų komiteto pirmininko sprendimą ir ištirti, kokiomis aplinkybėmis tas sprendimas buvo priimtas,
            
         
               —
            
            
               Europos Komisijos pradėti tyrimą apie teisingumo vykdymą Ispanijoje.
            
         Negavęs atsakymo per tam tikslui nustatytą terminą, ieškovas pareiškė šį ieškinį dėl neveikimo.
   Grįsdamas savo argumentus ieškovas teigia, kad buvo pažeistos jos pagrindinės teisės dėl peticijos, lygybės prieš įstatymą ir nediskriminavimo principai; jis taip pat teigia, kad šiuo atveju tenkinamos visos sąlygos, reikalingos konstatuoti aptariamų institucijų neveikimą.